હું, મિ.ચાર્લ્સ અને મિ.ફેક્સ અમે ત્રણેય સ્તબ્ધ થઈને સ્ટેચ્યુ બની ઊભા હતાં. મિ.ફેકસે મારા મોં પર પોતાનો હાથ દાબી રાખ્યો હતો, જેથી કરીને મારા ગળામાં અટવાયેલી એ ચીસ બહાર ન નીકળી જાય. અમારી આંખની સામે બહારની બાજુએ એક ફોરવ્હીલરના અને બારીના ગ્લાસ તૂટેલા પડયા હતા અને જ્યાં અમે ઊભાં હતાં ત્યાં અમે એક વણનોતર્યા મહેમાનનો ફૂડ ઉપરનો એટેક જોઈ રહ્યાં હતાં. થોડી વાર તો અમને સમજ જ ન પડી કે આગળ શું કરવું, પણ જેવો હોંશ આવ્યો તેમ ધીરે ધીરે અમે પાછળ પગલાં લેવાનું ચાલું કર્યું.